**A FELSŐS OSZTÁLYFŐNÖKI MUNKAKÖZÖSSÉG MUNKATERVE**

**„Kövess engem!”**

Ez a „mondat” felidézte bennem a gyermekkoromat. Édesapám mindig azt mondogatta, hogy „Csak kövess engem, s megtanulsz mindent, ami az élethez kell!” Ő egy nagyon becsületes, szorgalmas ember volt!! Milyen véletlen! Vagy nincsenek véletlenek? 50 év múlva ezzel az Igével kerülök kapcsolatba, s most az én feladatom átadni ennek a mondatnak a mondanivalóját, lényegét azoknak a gyerekeknek, akivel nap, mint nap beszélgetek és tanítom őket.

**Feladatom** példát mutatni a gondolkodásommal, beszédemmel és cselekedeteimmel. Így lehet biztos alapokat teremteni és kiteljesíteni az ember életét! Erkölcsi normákat kialakítani a gyermekekben úgy, hogy egészséges öntudattal tudják irányítani a saját életüket. Közben pedig olyan kapcsolatrendszert tudjanak teremteni maguk körül, amivel kölcsönösen építik egymást. Hogy megtanulják elválasztani a helyest a helytelentől, kitartással és lelkiismeretességgel végezni feladataikat, s mindent, amit átélnek, vagy amivel rendelkeznek, azért hálásnak lenni.

Ezt csak úgy érhetik el, ha mindezt feltöltik hittel, lelki mélységgel, és alázattal, tisztelettel fordulnak minden és mindenki felé!!

A munkaközösség tagjai meggyőződésem szerint ugyan ilyen elvek és hitrendszer szerint élnek, s teljes odaadással vezetik ezen az úton a rábízott gyermekeket!

**Munkaközösség**

Az idei tanévben kaptam meg azt a bizalmat, hogy segítsem összefogni a felső tagozatos osztályfőnököket, s legyek az osztályfőnöki munkaközösség vezetője. Ezt nagyon köszönöm!

Átgondolva az iskola, a tanulók, a gyülekezet és a tanárok közösségének céljait, arra a következtetésre jutottam, hogy a legfontosabb feladatom egy irányba állítani ezt a „színes kavalkádból” álló hat „Embert”, akik alkotják ezt a kis munkaközösséget. Kicsi, de hatékonyságot áhító csoport, kik lelkesen, nagy elánnal fogtak hozzá az idei tanévnek.

Egy irányba húzunk! Közös normák és szabályok szerint haladunk és próbáljuk az utat mutatni a ránk bízott osztályok tanulóinak. Ez az egyöntetűen megfogalmazott célunk, amit az alakuló munkaközösségi foglalkozáson leszögeztünk. Ezen belül kiemeltük a főbb irányvonalat és a sarkalatos pontokat, melyek elősegítik a közösség kialakulását, elmélyülését, s azon belül a tanulók egyéni kiteljesedését is mind lelki, értelmi, érzelmi és intellektuális területen. Ezek a pontok a következők:

* erkölcsi normák átadása példamutatással és szeretetteljes, következetes elvárásokkal
* az Isten útján járni, a helyes út – a gyerekek hitének kialakítása és elmélyítése
* minden tanulót kiteljesíteni a saját képességei szerint- kihozni belőle a legtöbbet
* a tanulók talentumait felfedezni és fejleszteni
* a közösségi viselkedési normák megtaníttatása, gyakoroltatása
* a rendszeres elméleti ismeretek átadása mellett a gyakorlati tudás megtapasztaltatása a mindennapi életből
* az emberi kapcsolatok kialakítása, s azok fenntartásának módszerei
* érzelmi egyensúly megtalálása, szélsőséges megnyilvánulások leredukálása
* az értelmes, korosztálynak megfelelő kommunikáció kialakítása

**A következő főbb, kiemelt feladatok szerint haladunk (a munkaközösség tagjai) ebben a tanévben:**

1. A tanulók képességeinek és készségeinek fejlesztése minden tanórán és tanórán kívül is. Tehát a **Kompetencia** fejlesztése folyamatosan, minden évfolyamon. Tapasztalati tanulás, élménypedagógia állandósítása a cél, az életszerű feladatok, problémák megoldásának tudatos gyakoroltatása. Legyen képes a tanuló önállóan, tudatosan dönteni és cselekedni! A szókincs növelése, a hangos- és a néma, értő olvasás rendszeresítése a gyermekek mindennapjaiba, a matematikai és logikai gondolkodás kifejlesztése különböző feladatformákkal, módszerekkel, játékos formában.
2. Minden gyermekben van olyan képesség, készség, amelyben nagyon ügyes, vagy amellyel kiemelkedően bánik. A pedagógus és a szülő feladata a gyermekkel együtt, hogy erre rájöjjenek, megtalálják ezt a „talentumot”! Ezt kell megerősíteni, fejleszteni és koncentráltan kezelni mindenkinél. Tehát a **Tehetségfejlesztés** a másik fő irányvonal ebben az évben iskolánkban. A tanórákon erőteljes differenciálással, jutalmazással, dicsérettel és állandó foglalkoztatással kell erre a feladatra koncentrálni. A tanórákon kívül szakkörökön és a folyamatos versenyfelkészítéssel tudjuk a tanulók elméleti és gyakorlati ismereteit bővíteni. Ezzel bárki a tanulók közül kiteljesítheti saját tehetségét, saját magát, már akár általános iskolás korban is!
3. Mindezt, ahogy ezt az előzőekben leírtam, nem lehetne megvalósítani a gyermekek **hitbéli, egyházi** **identitásának kialakítása** nélkül! Ez a harmadik irányvonala az osztályfőnöki munkaközösség tagjainak. A keresztény szemléletmód átadása, szemléletformálás, alakítás mind a tanulókban, de ugyan így a szülőkben is a fő feladatunk. Ezek után jöhet csak a keresztény életmód megvalósításának módjai, javaslatai, minden napi feladatainak bemutatása, és elsajátíttatása! A rendszeres imádkozásra szoktatás, az áhítatok és a szülőkkel való együttes templomba járás szokássá alakítása ezen a területen a legfontosabb teendőnk.

**Munkaközösségünk tagjai és az osztályfőnökök munkáját segítő pótosztályfőnökök:**

|  |  |  |
| --- | --- | --- |
| 5.a | Fazekasné Jankov Ildikó | Nagy Ildikó |
| 5.b | Celuskáné Csepregi Alícia | Feketéné Erhardt Ildikó |
| 6.a | Koncsek Árpádné | Curpásné Rosinszky Tünde |
| 6.b | Szigethyné Szenteczki Katalin | Kukláné Fábián Aranka |
| 7. o | Kovácsné Misurda Ilona | Jeszenszky-Paulovics László |
| 8.o | Domjánné Szólik Anikó | Koczka Istvánné |

**A munkaközösség feladatai a tanév során:**

|  |  |  |  |
| --- | --- | --- | --- |
| **SZEPTEMBER** | | | |
| **Időpont** | **Feladat, esemény** | **Felelős** |  |
| augusztus 28. | Alakuló **munkaközösségi megbeszélés I.** | mkv. |  |
| szeptember 1. | Tanévkezdő osztályfőnöki órák, a szervezési feladatok, felelősök. Bizonyítványok leadási határideje. | ofők |  |
| szept. 30-ig | Osztályfőnöki tanmenetek elkészítése, leadása.  (helyzetelemzés, hátrányos helyzetű tanulók, bejárók közösség, tehetséges tanulók felmérése, kulcskompetenciák).  Törzslapok megnyitása, változások bejegyzése. Új tanulók bevezetése: törzslap, bizonyítvány. | ofők + mkv. |  |
| szeptember 2. | Tanévnyitó istentisztelet | Ig. ofők |  |
| Szeptember első hete | Ellenőrzők kitöltésének határideje. Igazolások leadása. | ofők |  |
| Szeptember 7. | Az 5. évfolyam összerázó „Csendes órája” | Az 5. o.  iskolalelkész | ofők+ |
| Szeptember 9. | A „Gyülekezés Napja”,közös Istentisztelet. | gyülekezet, ofők | |
| szeptember 11.  kedd, 16.30 | Felsős szülői értekezlet. | ofők | |
| szeptember 15. | Ötödik évfolyam Anna -ligeti kirándulása. | 5. oszt. ofők +  Fazekas András | |
| szeptember 17. | Egy osztályban tanítók értekezlete 5-7. osztály. | ofők + mkv. | |
| Szeptember 22. | Munkaközösségi találkozó – „Összerázó Nap” –  Kirándulás Köröstarcsára - ismerkedés | C.né Cs. Alícia+mkv. | |
| **OKTÓBER** | | | |
| Október 5. | Papírgyűjtés | DÖK vezető + ofők | |
| Október 6. | Megemlékezés az aradi vértanúkról. Rádiós műsor | mkv. | |
| Október 11-14. Október 13. | 72 óra kompromisszumok nélkül. Hálaadó Istentisztelet  Munkanap / okt.22. helyett | ofők + mkv. + szülők | |
| Október 19.. | Megemlékezés a forradalom eseményeiről. | ofők | |
| Október 29-31.. | Továbbképzés – Tehetségfejlesztés, módszerek, | Ig.+ mkv. | |
| Október 15. | **Munkaközösségi megbeszélés II. – Tehetségfejlesztés, versenyfelkészítés, differenciálás és szakkörök előnyei, hatásai a** | mkv. + ofők | |

|  |  |  |
| --- | --- | --- |
|  | **tanulóknál. Módszerek összegyűjtése – Adatbank létrehozása.** |  |
| Október 31. | Reformáció istentisztelet. | ofők |
| Október ? | Ifjú zenebarát hangverseny bérlet szervezése. | Ofők |
| **NOVEMBER** | |  |
| November 10. | Márton-bál; - szervezésében való segítségnyújtás, pártolójegy, aktív részvétel szorgalmazása a szülők körében. Munkanap | ofők |
| November végig | Egészségnevelési hónap: egészséges életmódra nevelés of. órán. | ofők |
| November - két hetente | A 6.a osztály oszt.f.órái – iskolapszichológus támogatásával Iskolai fenyegetések, lelki terror, felismerése, kezelése és megelőzése címmel | mkv  iskolapszichológus |
| November ? | DÖK - vetélkedők | DÖK vezető + ofők |
| **DECEMBER** | |  |
| December 1. | Munkanap / dec.24. helyett / |  |
| December -  folyamatos | Ádventi előkészületek, teremdekoráció, ajándékkészítés. | ofők |
| December -  folyamatos | Karácsonyi műsorok próbái. | ofők |
| December 6. | Osztály - Télapók | ofők |
| December 15. | Ádventi Csendes nap - Munkanap / dec.31. helyett / | ofők + hittan mk. |
| december | Karácsonyi vásár: 6. évfolyam. | 6. osztályos ofők |
| December 17-21. | Ádventi lépcsős éneklés. | ofők |
| December 17-21. | Könyvvásár. | ofők |
| December 17-21. | Karácsony az osztályban és az iskolában | ofők |
| **JANUÁR** | |  |
| január 6. | Vízkereszti Istentisztelet. |  |
| Január 18. | Országos Kölcsey Verseny. | Humán mkk.+ ofők |
| január | I. féléves osztályozó értekezletek. | ofők |
| január | Továbbtanulási lapok kitöltése, leadása. | 8. osztályos ofők |
| január | **Munkaközösségi megbeszélés III.:** | mkv |

|  |  |  |
| --- | --- | --- |
|  | Az első félév értékelése; a második félév feladatai. |  |
| **FEBRUÁR** |  | |
| február 1.. | I. féléves bizonyítványok kiadása. | ofők |
| Február 12. | I. féléves szülői értekezletek. | ofők |
| február | Farsang. | ofők |
| február | DÖK közgyűlésre készülünk. | ofők |
|  |  |  |
| **MÁRCIUS** |  | |
| Március 15. | Megemlékezés a forradalom és szabadságharc  eseményeire / Városi ünnepség – Iskolai Megemlékezés | ofők, humán mk |
| Március 18 –  22. | Székács hét, Székács Gála | Ofők + szaktanárok |
| Március | **Munkaközösségi megbeszélés III.: Bemutató óra**  Domjánné Szólik Anikó – 8.o. ; Az óra megbeszélése Téma: | mkv. ofők |
| Március | János vitéz Látogatóközpont megtekintése, Kiskőrös –  Tanulmányi kirándulás | 5. osztályos ofők |
| Március | Arany János Látogatóközpont megtekintése,  Nagyszalonta, Tanulmányi kirándulás | 6. osztályos ofők |
| **ÁPRILIS** |  | |
| Április 17.. | Föld napja, a teremtett világ védelme. | ofők |
| Április 18-23. | Tavaszi szünet; Húsvét |  |
| Április 24. | Megemlékezés a városalapításról. | ofők |
| Április 24-26. | A 6.a osztály Erdei Iskolai kirándulása -  Osztálykirándulás | mkv. |
| **MÁJUS** |  | |
| Május,érettségi szünetben | Osztálykirándulások. | ofők |
| Május | Anyák napja + szülői értekezlet. | ofők |
| Május | Mennybemenetel ünnepe – istentisztelet. | ofők |
| Május 22. | Idegen nyelvi kompetencia mérése – 6.8. évfolyamon | Ofők + nyelvtanárok |
| Május 29. | Országos kompetenciamérés 6. 8. évfolyam. | 6-8. osztályos ofők |
| Május | Konfirmációs vizsga és istentisztelet 7. évfolyam. | 7. osztályos ofők+ hittantanárok |
| Május | Színházlátogatás – 7. osztály | Kné Misurda Ilona |
| Május 27-31. | Határtalanul – Utazás Erdélybe | Koczka Istvánné + 7.  osztályos ofők. |
| **JÚNIUS** |  |  |
| Június | Az 5. évfolyam úszásoktatása | Ofők + testn.tanárok |
| Június | Osztályozó értekezletek | ofők |
| Június | Nyári táborok szervezése | ofők |
| Június 14. | DÖK nap | ofők+DÖK vezető |
| Június 14. | Ballagás, ballagtatás | 7-8. osztályos ofők. |
| Június 23. | Tanévzáró Istentisztelet, Bizonyítványok kiosztása | ofők |

**Egyéb:**

* A félév során óralátogatások a munkaközösségi tagoknál. Óramegbeszélés.
* Minden hónapban rövid informális egyeztetés a munkaközösségi tagokkal. (Ötletbörze, problémák átbeszélése.)
* Tanulási módszerek összegyűjtése – Adatbank létrehozása
* Az iskolai marketing megszervezésében való aktív részvétel.

*Koncsek Árpádné*

*munkaközösség-vezető*